תלוש השכר הינו מסמך פורמלי אשר כל מעסיק חייב לספק לעובדים שלו. את התלוש עליו להגיש לעובדים עד תשעה ימים מתאריך תשלום המשכורת החודשית. החובה הקיימת בחוק מחייבת כל מעסיק לתת לעובדיו תלוש שכר המפרט את כל הפרטים והסעיפים על פי הנדרש בחוק. במידה ועובד מתמודד מול מעסיק אשר אינו ממלא את חובתו זו הוא יוכל להגיש תלונה ליחידת האכיפה בנושא חוקי עבודה.
אילו סעיפים יופיעו בתלושי השכר?
מידע חיוני לעובד – התלוש מהווה מסמך רשמי בכל מה שקשור לליבון פרטים בין עובד למעביד. כמו כן משמשים התלושים עבור קבלת קצבאות או גמלאות מהביטוח הלאומי. היות שכך יכילו התלושים את כל המידע הנחוץ לשם שימושים אלו.
ותק – כל עובד במקום העבודה צובר ותק. לפיכך יפורט בתלוש השכר מהו תאריך תחילת ההעסקה ומה הוותק שהוא צבר. במידה והתרחשה במהלך תקופת העבודה שלו החלפת מעסיקים יצוין מה הוותק המצטבר שלו.
תקופת עבודה – בתלוש יהיה פירוט של תקופת העבודה אשר תמורתה משולם השכר. הפירוט יכלול ימים ושעות עבודה.
ימי חופשה ומחלה – כל עובד צובר ימי חופשה. בתלוש יצוין כמה ימי חופשה הוא צבר וכמה ימי מחלה או חופשה נוצלו עד כה.
חישוב השכר – בתלוש יצוין מהו שכרו של העובד. וכן מהו השכר שהוא מקבל בחודש זה בגין שעות נוספות.
תשלומים מיוחדים – בתלוש יצוינו תשלומים מיוחדים כמו דמי הבראה, דמי חופשה, דמי מחלה ועוד. בתלוש יוצג החישוב שיכלול תעריף, מספר יחידות וסך סופי לתשלום.
תוספות אחרות – כמו כן יצוין בתלוש אילו תוספות נוספות שולמו לעובד. הוצאות נסיעה וכדומה.
פרטים אישיים – התלוש יכיל את כל הפרטים האישיים של העובד. שם ומספר זהות, מצב משפחתי ועוד.
ניכויים למס – בכל תלוש שכר יש גם הפרשה לביטוח לאומי ולמיסים. בתלוש יהיה פירוט של הסכום שחייב במיסים וכן יצוין מהו הסכום שנוכה משכרו של העובד עבור ניכויים אלו.
תלוש המשכורת – מסמך רשמי שנערך על פי חוק.